### Resume

Den 31. maj 2022 igangsatte Teknisk Udvalg arbejdet med udarbejdelse af lokalplaner og kommuneplantillæg for kolonihaverne i Vejle.

Forvaltningen er i gang med at udarbejde et udkast til lokalplan for kolonihaveområderne, og i den forbindelse har Teknisk Udvalg vedtaget en række principper for den samlede bebyggelse, som lokalplanen skal baseres på.

### Sagsfremstilling

I forbindelse med udarbejdelsen af lokalplanforslagene har forvaltningen foretaget enkelte justeringer i forhold til dagsordenen af 31. maj 2022, som forvaltningen vil orientere udvalget om, herunder at:

* Der ikke vil blive udarbejdet 16 lokalplaner, som oprindeligt foreslået af forvaltningen, men derimod 10 lokalplaner, da alle haveforeninger og havelodder i Engene bliver omfattet af en samlet lokalplan.

* I lokalplanforslaget for [adresse] vil der af hensyn til at bevare det arkitektoniske udtryk med de forholdsvis tilpassede kolonihavehuse på små havelodder, ikke blive givet mulighed for at øge den samlede bebyggelse på det enkelte havelod. Kolonihaverne er ikke påtænkt til overnatning. Hvis man skal erhverve en havelod i [adresse], skal man have en lejlighed i AAB’s afdeling 17, som er de etageejendomme, der ligger i umiddelbar nærhed af havelodderne. Forvaltningen har vurderet, at med en øget bebyggelse vil haveforeningens enkle og harmoniske helhed forsvinde på de små havelodder og tilskynde til overnatning. De 45 havelodders størrelse ligger alle mellem ca. 170 m² og ca. 320 m², hvor kun to havelodder er mere end ca. 275 m².
  Den samlede bebyggelse på havelodderne varierer fra ingen bebyggelse til ca. 25 m². Det vurderes, at 4 havelodder har en samlet bebyggelse på mere end de tilladte 30 m².

Bolig og Planstyrelsen har tidligere på året afholdt workshops med indbudte kommuner om lovrevision af kolonihaveloven, med fokus på modeller for, hvordan kommunerne kan forhindre helårsbeboelse. Forvaltningen vil orientere om status for arbejdet.

### Sagens videre forløb

Sagen skal alene behandles af Teknisk Udvalg

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.